open-index/open-wikipedia-markdown huggingface dataset:
Ukrainas dzelzceļš

**"Ukrainas dzelzceļš"** () jeb ***Ukrzaļiznica*** ir valsts uzņēmums, kas pārvalda dzelzceļa transporta sistēmu Ukrainā. Tā ir viena no lielākajām dzelzceļa kompānijām Eiropā un nodrošina gan pasažieru, gan kravu pārvadājumus visā valstī un starptautiskos maršrutos.
thumb|Pasažieru pārvadājumu shēma (2021)
2015. gadā uzņēmums tika pārveidots par valsts akciju sabiedrību "Ukrainas dzelzceļš".

## Dzelzceļa infrastruktūras atkrieviskošana
2022. gada 28. novembrī *Ukrzaliznica* valde apstiprināja Dzelzceļa transporta infrastruktūras derusifikācijas programmu. Tā paredz 2023.—2024. gadā pārdēvēt reģionālos atzarus "Dienvidu dzelzceļš" un "Dienvidrietumu dzelzceļš". Visaptveroša derusifikācijas programma ir plānota 2023.—2025. gadā, kuras laikā vairākos posmos plānots pilnībā likvidēt visu, kas palicis no padomju laikiem un saistīts ar agresorvalsti:

* dzelzceļa nosaukumi;
* Ukrainas pilsētu nosaukumu tulkošana krievu valodā no staciju un pieturvietu fasādēm;
* kilometru rādītāji (skaitot attālumus no Kijivas);
* signālmarķējums;
* padomju bareljefi;
* staciju nosaukumi krievu valodā;
* biļešu izskats.

## Ārējās saites
Hangaja nacionālais parks

**Hangaja kalnu nacionālais parks** () ir 1996. gadā izveidots nacionālais parks Mongolijas vidusdaļā. Aizņem Hangaja kalnu augstkalnes daļu un Orhonas upes ieleju līdz Harhorinas pilsētai. Stiepjas austrumu—rietumu virzienā  garumā Arhangaja, Uvurhangaja un Bajanhongoras aimakos. Parkā vairākas ļoti atšķirīgas ekosistēmas, kas ietver alpu pļavas, skujkoku taigu, upju ieleju mežus un stepi. Vairākas aizsargājamas dzīvnieku un putnu sugas, tajā skaitā sniega leopards, plēsīgie putni.

## Atsauces

## Ārējās saites
* 
*
Amosa grāmata

thumbnail|upright=1.0|Pravietis Amoss
**Amosa grāmata**, saīsinājumā ***Am*** (, *séfer amamí*), ir viena no Vecās Derības praviešu grāmatām un ir trešā no Divpadsmit mazo praviešu grāmatām. Tā sastāv no deviņām nodaļām un tiek uzskatīta par vienu no senākajām praviešu grāmatām, kas sarakstīta aptuveni 8. gadsimtā p.m.ē. Amoss bija pravietis no Tekojas, kas atradās Jūdejas dienvidos, taču viņa pravietiskā darbība galvenokārt bija vērsta uz Izraēlas ķēniņvalsti. Grāmatas centrālā tēma ir Dieva taisnīgums un sociālā netaisnība. Amoss asi kritizē sabiedrības morālo pagrimumu, bagāto slāņu apspiešanu pret nabadzīgajiem un reliģisko liekulību, uzsverot, ka pat Dieva izredzētā tauta netiks pasargāta no soda, ja tā neievēros taisnīgumu. Viņa vēstījums brīdina par gaidāmo sodu izraēliešiem un citām tautām, taču grāmatas noslēgumā tiek sniegta cerība par nākotnes atjaunošanu. Amosa grāmata ir nozīmīgs pravietiskās literatūras piemērs, kas uzsver ētikas un sociālās atbildības nozīmi attiecībās ar Dievu.

## Grāmatas saturs un struktūra
Amosa grāmata sastāv no deviņām nodaļām, kurās ietverts pravieša Amosa vēstījums par Dieva taisnīgumu, soda nenovēršamību un cerību par nākotnes atjaunošanu. Grāmata ir sadalāma trīs galvenajās tematiskajās daļās — spriedums pār tautām, pravietojumi par Izraēlas un Jūdejas grēkiem, kā arī redzējumi par sodu un glābšanu.

1. un 2. nodaļa stāsta par sodu apkārtējām tautām. Grāmatas sākumā Amoss izsaka Dieva spriedumu apkārtējām tautām, tostarp Damaskai, Gazai, Tīrai, Edomai, Ammonam un Moābam, kā arī Jūdejai un Izraēlai. Šajās pravietojumu runās uzsvērti tautu izdarītie pārkāpumi — vardarbība, netaisnība un cilvēku apspiešana. Sākotnēji pravietis nosoda svešas tautas, taču pēc tam vēršas pret pašu Izraēlu un Jūdeju, norādot uz viņu grēkiem un brīdinot par Dieva sodu.

No 3. līdz 6. nodaļai tiek stāstīts par Izraēlas un Jūdejas grēkiem un brīdinājumiem. Šī daļa galvenokārt ir vērsta uz izraēliešiem un tās sabiedrības morālo pagrimumu. Amoss kritizē sabiedrības netaisnību, bagāto apspiešanu pret nabadzīgajiem un reliģisko liekulību, kad dievkalpošana tiek veikta bez iekšējas ticības un taisnības. Pravietis brīdina, ka, ja tauta neatgriezīsies pie patiesās ticības un taisnības, to piemeklēs Dieva sods. Šajā daļā tiek uzsvērts, ka Dieva izredzētība nenozīmē aizsardzību pret taisnīgu spriedumu.

Pēdējās divās nodaļās (7.–9. nodaļa) ir redzējumi par sodu un glābšanu. Grāmatas noslēdzošajā daļā Amoss apraksta vairākus pravietiskus redzējumus, kas simbolizē Izraēlas likteni:
* Siseņu uzbrukums (7:1–3) — tuvojas iznīcība, bet Dievs to atliek.
* Uguns tiesa (7:4–6) — tautai draud sadegšana, taču tā tiek apžēlota.
* Svina svira (mēraukla) (7:7–9) — Dievs izmēra tautas grēkus un piespriež sodu.
* Vasaras augļu grozs (8:1–3) — Izraēlas gals ir tuvu.
* Dieva templis sabrūk (9:1–4) — neviens nevar izbēgt no Dieva tiesas.
Pēc šiem redzējumiem Amosa grāmata noslēdzas ar cerības vēsti — pēc soda Dievs atjaunos Dāvida dzimtu un Izraēlas tautu, un nākotnē valdīs miers un taisnīgums (9:11–15).

## Atsauces

## Ārējās saites
Alans Melikdžanjans

**Alans Melikdžanjans** (; dzimis ), pazīstams arī ar pseidonīmu ***Captain Disillusion***, ir Latvijā dzimis krievu-armēņu izcelsmes amerikāņu neatkarīgo filmu un *[[YouTube]]* satura veidotājs. Melikdžanjans aktīvi piedalījies video koplietošanas vietņu *Openfilm* un *Filmnet.com* dibināšanā, kā arī ir tīmekļa seriāla *Captain Disillusion* veidotājs.

## Filmogrāfija

### Televīzija un tīmekļa seriāli

## Atsauces

## Ārējās saites

*
Imantas iela (Daugavpils)

**Imantas iela** ir iela Daugavpilī, pilsētas centrā. Imantas iela sākas krustojumā ar Daugavas ielu, ved ziemeļaustrumu virzienā un beidzas krustojumā ar Viestura ielu. Iela apbūvēta ar dzīvojamām un administratīvām ēkām.

Ielas garums ir aptuveni 780 metri. Visā garumā ielai ir asfalta segums un divas atdalītas brauktuves, ar divām joslām katrā virzienā.
Pa Imantas ielu kursē vairāku maršrutu autobusi.

## Vēsture
Sākotnējais ielas nosaukums bija **Zaļā iela** (). 1934. gada 7. decembrī iela ieguva tagadējo nosaukumu **Imantas iela**, bet padomju laikā, no 1962. līdz 1991. gadam, tā bija pārdēvēta par **Kārļa Marksa ielu**.

## Ievērojami objekti
274px|thumb|Imantas iela, 45 un 47

* Nr. 45 — trīsstāvu dzīvojamā ēka, uzcelta 1880. gadā, vietējās nozīmes vēstures piemineklis.
* Nr. 47 — divstāvu dzīvojamā ēka, uzcelta 19. gadsimta otrajā pusē, vietējās nozīmes vēstures piemineklis.
* Ielas galā atrodas Centrālais parks un pilsētas autoosta.

## Ielu savienojumi
Imantas iela ir savienota ar šādām ielām:
* Daugavas iela
* Muzeja iela (savienojums tikai gājējiem)
* Teātra iela
* Vienības iela
* Ģimnāzijas iela
* Cietokšņa iela
* Mihoelsa iela
* Viestura iela

## Atsauces
Huvsgula aimaks

**Huvsgula aimaks** () ir viens no Mongolijas aimakiem. Atrodas valsts ziemeļos, robežojas ziemeļdaļā ar Krieviju: ziemeļrietumos ar Tivu, bet ziemeļos un ziemeļaustrumos — ar Burjatiju. Dienvidaustrumos robežojas ar Bulganas aimaku, dienvidos — ar Arhangaja aimaku, bet dienvidrietumos — ar Dzavhanas aimaku. Aimaka centrs un lielākā apdzīvotā vieta ir Muruna. Administratīvi iedalās 23 sumos. Attīstīta lopkopība, lauksaimniecība un mežsaimniecība.  Nodēvēts pēc Huvsgula ezera, kas ir populārs tūrisma galamērķis.

## Ģeogrāfija
Aimaka teritorija kalnaina. Dienviddaļā paceļas Hangaja kalnu priekškalnes Bulnajas grēda, bet ziemeļdaļā ap Huvsgula ezeru — Sajānu priekškalnes Hordolsardags, Ulāntaiga, Džidas grēda. Teritorijas lielākā daļa pieder Selenges baseinam; šeit sākas tās satekupe Delgermuruna un Huvsgula noteka Ega. Aimaka ziemeļrietumu daļa pieder Jeņisejas augšteces Mazās Jeņisejas baseinam. Aimaka augstākā virsotne Munhsarjdagūls 3193 m vjl atrodas uz robežas ar Burjatiju. Daudz derīgo izrakteņu — izpētītas  dzelzsrūdas, fosforītu, akmeņogļu, grafīta, marmora u.c. iegulas. Huvsgula ezers un tā apkārtne iekļauta Huvsgula nacionālajā parkā, bet pie ziemeļrietumu robežas ar Tivu izveidots Ulāntaigas nacionālais parks.

## Ārējās saites
Dens Broteridžs

**Herberts Denems Broteridžs** (; dzimis , miris ) bija Lielbritānijas armijas virsnieks, kurš Otrā pasaules kara laikā dienēja Oksfordšīras un Bekingemšīras vieglo kājnieku pulka (52.) 2. bataljonā. Bieži tiek uzskatīts, ka viņš ir pirmais sabiedroto karavīrs, kurš tika nogalināts 1944. gada 6. jūnijā D-dienā. Viņš tika nogalināts operācijas "Tonga" laikā: britu gaisa desanta nosēšanās laikā, kas nodrošināja sabiedroto iebrukuma zonas kreiso flangu, pirms sākās galvenais uzbrukums Normandijas pludmalēm.
thumb|Broteridža kapa piemineklis Renvilas kara kapsētā

## Atsauces

## Literatūra
* Ambrose, Stephen (1985) *Pegasus Bridge 6 June 1944*. Simon & Schuster .
* Barber, Neil (2009). *The Pegasus and Orne Bridges*. Pen & Sword Books .
* Beevor, Antony (2009). *D-Day: The Battle for Normandy*. Viking .
* Booth, Philip (1971). *Oxfordshire and Buckinghamshire Light Infantry (Famous Regiments)*. Leo Cooper .
* Draper, Robin Anthony (2015). *Redcoats to Riflemen: A short History of the Oxfordshire and Buckinghamshire County Regiment*. .
* Massy-Beresford, Michael (2007). *Gliderborne: The story of the 2nd Battalion, The Oxfordshire and Buckinghamshire Light Infantry (The 52nd) in World War II*.
* Ryan, Cornelius (1959). *The Longest Day*. Simon & Schuster .
* Shannon, Kevin; Wright, Stephen (2001). *One Night in June*. Wrens Park Publishers .
* Shilleto, Carl (2010). *Pegasus Bridge and Horsa Bridge*. Pen & Sword Books Ltd .
* Tillett, JMA (1993). *An Outline History of the Oxfordshire and Buckinghamshire Light Infantry 1741—1992*.
* *The Oxfordshire and Buckinghamshire Light Infantry War Chronicle Vol 1V 1944/45*. Gale & Polden. 1954.

## Ārējās saites
* cwgc.org datu bāze
* Paradata.org.uk
2025. gada Pasaules čempionāts ziemeļu slēpošanā

**2025. gada [[Pasaules čempionāts ziemeļu slēpošanā]]** notika Tronheimā, Norvēģijā, laikposmā no 26. februāra līdz 9. martam, apvienojot sacensības distanču slēpošanā, tramplīnlēkšanā un ziemeļu divcīņā. To organizēja Starptautiskā Slēpošanas un snovborda federācija (FIS). Galvenā sacensību norises vieta bija *Granåsen* slēpošanas centrs.

Čempionāta norises vietu bija plānots izlemt 2020. gada maijā 52. FIS kongresā Phatajā, Taizemē, taču tas tika atcelts COVID-19 pandēmijas dēļ. Balsošana notika videokonferences laikā 2020. gada 3. oktobrī. Tronheima vienbalsīgi uzvarēja balsojumā, jo nebija iesniegts neviens cits pieteikums. Šī bija otrā reize, kad pilsēta rīko čempionātu, iepriekšējo reizi tas Tronheimā notika 1997. gadā. Tā bija iesniegusi pieteikumu arī 2023. gada čempionātam, taču zaudēja Planīcai. Norvēģijai tā bija sestā reize, kad rīkoja šo čempionātu.

Pirmo reizi pasaules čempionāta vēsturē distanču slēpošanā visas distances gan vīriešiem, gan sievietēm bija vienāda garuma. To apstiprināja FIS padome 2023. gada maijā. Vienādas distances gan vīriešiem, gan sievietēm jau bija izmantotas Pasaules kausā, sākot ar 2023.—2024. gada sezonu.

Pirmo reizi daļa no čempionāta programmas bija paraslēpošanas sprinta sacensības vīriešiem un sievietēm.

## Sacensību kalendārs
Visi laiki norādīti pēc Latvijas laika (UTC+2).

;Distanču slēpošana

;Tramplīnlēkšana

;Ziemeļu divcīņa

;Paraslēpošana

## Medaļu ieguvēji
### Distanču slēpošana
#### Vīrieši

#### Sievietes

### Tramplīnlēkšana
#### Vīrieši

#### Sievietes

#### Jaukti

### Ziemeļu divcīņa
#### Vīrieši

#### Sievietes

#### Jaukti

### Paraslēpošna
#### Vīrieši (sprints)

#### Sievietes (sprints)

## Medaļu kopvērtējums
### Kopā

### Distanču slēpošana

### Tramplīnlēkšana

### Ziemeļu divcīņa

### Paraslēpošana

## Atsauces

## Ārējās saites

* Oficiālā tīmekļa vietne
Kreisā partija (Vācija)

**Kreisā partija** ( — "kreisie") ir kreisā politiskā partija Vācijas Federatīvajā Republikā. Partija ir dibināta 2007. gadā pēc Vācijas rietumu daļā bāzētās partijas "Darba un sociālais taisnīgums — vēlēšanu alternatīva" (*Arbeit und soziale Gerechtigkeit – Die Wahlalternative, WASG*) apvienošanās ar austrumu daļā bāzēto "Kreiso partiju.PDS" (*Die Linkspartei.PDS*), kas bija 2005. gadā pārdēvētā Demokrātiskā sociālisma partija (PDS).

2025. gada Bundestāga vēlēšanās "Kreisā partija" ieguva 8,8% balsu (64 deputātu vietas; palielinājums par 3,9%).

Pers.Ver.Wahl.v4.svg|Bundestāga balsošanas zīmes skaidrojums
German parliamentary elections diagram.svg|Bundestāga vēlēšanu iznākumi un VFR valdību vadītāji

## Atsauces
Vīnkalnu iela

**Vīnkalnu iela** var būt:
* Vīnkalnu iela — iela Mārupē;
* Vīnkalnu iela — iela Siguldā;
* Vīnkalnu iela — iela Carnikavas pagasta Gaujā;
* Vīnkalnu iela — iela Valmieras pagasta Pilātos.

## Skatīt arī
* Vīnkalna iela
Vīnkalna iela

**Vīnkalna iela** var būt:
* Vīnkalna iela — iela Iecavā;
* Vīnkalna iela — iela Sabilē;
* Vīnkalna iela — iela Mālpils pagasta Mālpilī.

## Skatīt arī
* Vīnkalnu iela
* Vīnakalna iela
Vīnkalnu iela (Sigulda)

**Vīnkalnu iela** ir iela Siguldā, pilsētas ziemeļaustrumu daļā, pie Vējupītes. Iela sākas krustojumā ar Televīzijas ielu, ved austrumu virzienā un beidzas ar strupceļu.

Vīnkalnu iela ir aptuveni 200 metrus gara. 2024. gada 28. novembrī ielas 1. kārta pieņemta ekspluatācijā, bet nosaukums jaunizveidotajai ielai piešķirts ar Siguldas novada pašvaldības domes lēmumu 2025. gada 23. janvārī. Ielā ir ieplānota savrupmāju apbūve.

## Ielu savienojumi
Vīnkalnu iela ir savienota ar šādām ielām:
* Televīzijas iela

## Atsauces
Delgermuruna

**Delgermuruna** () ir upe Mongolijā, Selengas kreisā satekupe. Sākas Ulāntaigas grēdā rietumos no Huvsgula ezera. Plūst dienvidu—dienvidaustrumu virzienā pa Huvsgula aimaku, augštecē 20 km garumā ir Mongolijas un Krievijas robežupe. Satekot ar no dienvidiem plūstošo Ideru, veido Selengas upi. Augštecē upe plūst pa Ulāntaigas dabas rezervātu. Lielākā apdzīvotā vieta krastos ir Muruna.

## Atsauces

## Ārējās saites
Pērtiķis (filma)

**"Pērtiķis"** () ir 2025. gada ASV šausmu kinokomēdija, kuras režisors un scenārija autors ir Osguds Pērkinss. Filmā galvenās lomas atveido Teo Džeimss, Tatjana Maslanija, Kristians Konverijs, Kolins O'Braiens, Roans Kempbels, Sāra Levija, Ādams Skots un Elaidža Vuds. Filma balstīta uz Stīvena Kinga 1980. gada īso stāstu.

Filma stāsta par dvīņu brāļiem, kuru dzīve apgriežas kājām gaisā, kad viņi atrod nolādētu rotaļu pērtiķi, kas viņiem apkārt izraisa šausminošus nāves gadījumus.

Filmas "Pērtiķis" pirmizrāde notika  un to izplatīja *[[Neon]]*. Filma saņēma galvenokārt pozitīvu kritiķu novērtējumu.

## Atsauces

## Ārējās saites
Teo Džeimss

**Teodors Pīters Džeimss Kineirds Taptikliss** (; dzimis ), pazīstams kā **Teo Džeimss**, ir angļu aktieris.

Vislabāk pazīstams ar galveno lomu filmu sērijā "Citādie" (*Divergent*, 2014—2016). Atveidojis lomas arī tādās filmās kā "Tumsas pasaule 4" (*Underworld: Awakening*, 2012), "Tumsas pasaule: Asins kari" (*Underworld: Blood Wars*, 2016), "Zoja" (2018), *[[How It Ends]]* (2018), *[[Archive]]* (2020), "Klons" (2022) un "Pērtiķis" (2025).

Par lomu *[[HBO]]* seriālā "Baltais lotoss" (2022) nominēts ''Emmy'' balvai. Piedalījies arī *[[Netflix]]* seriālā *[[The Gentlemen (seriāls)|The Gentlemen]]* (2024).

## Ārējās saites
Ega

**Ega** () ir upe Mongolijā, Selengas kreisā krasta pieteka. Sākas no Huvsgula ezera dienvidu gala Huvsgula aimakā. Plūst, metot plašus līkumus, dienvidu—dienvidaustrumu virzienā pa plašu ieleju,nereti dalās vairākās attekās. Ietek Selengā Bulganas aimaka ziemeļdaļā. Lielākā pieteka ir 331 km garā Ūra. Lielākās apdzīvotās vietas krastos ir Hatgala pie iztekas no Huvsgula un Erdenebulgana vidustecē. Upes lejtecē plānots būvēt hidroelektrostaciju, kas nodrošinātu Mongoliju ar lielāku enerģētisko neatkarību; pret to iebilst ekologi un Krievija, kas uzskata, ka ūdenskrātuves būvniecība varētu izjaukt Baikāla ezera hidroloģisko režīmu.

## Atsauces

## Ārējās saites
$TRUMP

**$TRUMP** ir mīma kriptovalūta, kuru 2025. gada 17. janvārī, trīs dienas pirms inaugurācijas, izlaida Donalds Tramps. 

Tās logotips attēlo Trampa karikatūru, kurš paceļ dūri pēc tam, kad 2024. gada jūlijā pārdzīvoja slepkavības mēģinājumu. 

Pēc izlaišanas $TRUMP cena nakts laikā pieauga par vairāk nekā 300%. Divu dienu laikā tā kļuva par 19. vērtīgāko kriptovalūtu pasaulē ar kopējo tirdzniecības vērtību gandrīz 13 miljardu dolāru apmērā un kopējo 29 miljardu dolāru tirdzniecības apjomu, balstoties uz 64 dolāru vērtību katram no 200 miljoniem izlaisto tokenu līdz 19. janvāra pēcpusdienai. ''The New York Times'' ziņoja, ka Trampa saistītās personas kontrolēja papildus 800 miljonus tokenu, kuru hipotētiskā vērtība varētu pārsniegt 56 miljardus dolāru, potenciāli padarot Trampu par vienu no bagātākajiem cilvēkiem pasaulē ar aptuveni 63,8 miljardu dolāru tīro vērtību. 2025. gada 19. janvārī Trampa sieva Melānija izlaida savu mīma kriptovalūtu ar nosaukumu $MELANIA.

## Atsauces

## Ārējās saites
Faņa Binbina

**Faņa Binbina** (, *Fàn Bīngbīng*; dzimusi ) ir ķīniešu aktrise, producente un dziedātāja.

Atpazīstamību ieguva 1998. gadā ar lomu televīzijas seriālā *[[My Fair Princess]]* (還珠格格), kas bija populārs visā Āzijā. Kopš tā laika Faņa kļuvusi par vienu no ietekmīgākajām Ķīnas kino industrijas personībām, piedaloties gan vietējās, gan starptautiskās filmās, tostarp Dienvidkorejas kara filmā *[[My Way]]* (2011) un Holivudas filmās "X-cilvēki: Bijušās nākotnes dienas" (2014) un "Aģentes 355" (2022).

Papildus darbam kino viņa ir aktīva arī modes un uzņēmējdarbības jomā, bieži parādoties starptautiskos modes pasākumos un sadarbojoties ar luksusa zīmoliem. Faņa vairākus gadus pēc kārtas bija viena no vislabāk apmaksātajām aktrisēm Ķīnā, taču viņas karjeru ietekmēja 2018. gada skandāls saistībā ar nodokļu nemaksāšanu, pēc kura viņa uz laiku pazuda no publiskās dzīves. Neraugoties uz to, viņa joprojām tiek uzskatīta par vienu no spilgtākajām Ķīnas kino zvaigznēm.

## Ārējās saites
Barons Tramps

**Barons Viljams Tramps** (angļu: *Barron William Trump*; dzimis 2006. gada 20. martā Ņujorkā) ir Donalda Trampa un Melānijas Trampas dēls.

2025. gadā, pēc savas otrās inaugurācijas, Donalds Tramps atsevišķi pateicās savam dēlam par viņa stratēģiju, kas kampaņas laikā piesaistīja jauniešu balsis.

## Atsauces

## Ārējās saites
Prezbiteriānisms

**Prezbiteriānisms** ir protestantisma novirziens, kas radies reformācijas laikā 16. gadsimtā, galvenokārt saistīts ar Žanu Kalvinu un Džonu Noksu. Tā galvenās iezīmes ir baznīcas pārvalde, kur draudzes vada prezbiteru (vecaju) padome, nevis bīskaps vai viens priesteris, kā arī teoloģija, kas balstīta uz kalvinismu, uzsverot Dieva suverenitāti un predestināciju. Prezbiteriānisms raksturojas ar vienkāršotu liturģiju, kurā ir mazāk sakramentu un rituālu nekā katoļiem vai anglikāņiem.

Šī tradīcija ir īpaši izplatīta Skotijā, ASV, Kanādā un citās angliski runājošās valstīs.

## Ārējās saites
Kosmogonija

**Kosmogonija** ir mācība par Visuma, Zemes un debesu ķermeņu izcelšanos un attīstību. Tā ietver gan zinātniskās teorijas, piemēram, Lielā sprādziena teoriju, gan reliģiskus un mitoloģiskus skaidrojumus par pasaules radīšanu. Kosmogonija pēta, kā veidojušās galaktikas, zvaigznes un planētas, un cenšas izprast Visuma sākotnējo stāvokli un evolūcijas procesus.

Kosmogoniskie pētījumi ietver astronomiju, astrofiziku, filozofiju un teoloģiju, jo tie skar jautājumus par matērijas, laika un telpas izcelsmi. Zinātniskā kosmogonija īpašu uzmanību pievērš galaktiku, zvaigžņu, planētu sistēmu un smago elementu veidošanās procesiem, kas izriet no astrofizikas un kosmoloģijas principiem.

Vēsturiski dažādas civilizācijas ir veidojušas mītiskus kosmogonijas modeļus, piemēram, Bībeles radīšanas stāstu, skandināvu mitoloģijas pasaules radīšanu no haosa vai hinduistu kosmiskos ciklus.

## Ārējās saites
Objektivitāte

**Objektivitāte** ir spēja uztvert un vērtēt lietas, notikumus vai informāciju neitrāli, bez personīgiem aizspriedumiem, emocijām vai subjektīvām interpretācijām. Tā nozīmē pieeju, kas balstās uz faktiem, pierādījumiem un loģiku, nevis personīgajiem uzskatiem.

Pretstats objektivitātei ir subjektivitāte, kas nozīmē personīgu viedokļu un emociju ietekmi uz uztveri un spriedumiem.

## Ārējās saites
Rokfellera Universitāte

**Rokfellera Universitāte** (angļu: *The Rockefeller University*) ir privāta pētniecības universitāte Ņujorkā, ASV, kas specializējas biomedicīnas zinātnēs. Tā dibināta 1901. gadā pēc Džona D. Rokfellera iniciatīvas un ir viena no pasaulē vadošajām iestādēm bioloģijas un medicīnas pētījumu jomā. 

Universitāte koncentrējas uz ģenētiku, molekulāro bioloģiju, neirozinātni, imunoloģiju un citām dabas zinātņu disciplīnām. Tā ir devusi nozīmīgu ieguldījumu zinātnē, un vairāk nekā 20 zinātnieki, kas saistīti ar šo universitāti, ir saņēmuši Nobela prēmiju.

## Ārējās saites
Hatgala

**Hatgala** () ir mazpilsēta (*тосгон*) Mongolijas ziemeļos, Huvsgula aimakā. Atrodas Huvsgula ezera dienvidu galā pie Egas upes iztekas  pa autoceļiem no galvaspilsētas Ulanbatoras. Pārtikas rūpniecības un loģistikas (piestātne un lidosta) centrs.

## Vēsture
Apdzīvotā vieta dibināta 1727. gadā kā Cjinu impērijas pasta postenis. Attīstījusies kā tirdzniecības apmetne Krievijas pierobežā; šeit mita ievērojama krievu diaspora. 1921. gadā Hatgala kļuva par reģiona administratīvo centru, bet 1931. gadā — par jaundibinātā Huvsgula aimaka centru, līdz 1933. gadā aimaka centrs tika pārcelts uz Murunu. Tautas republikas laikā Hatgala attīstījās kā transporta un pārstrādes rūpniecības centrs; 1990. gadā šeit bija ap 7 tūkstošiem iedzīvotāju. Pēc uzņēmumu slēgšanas un administratīvajām izmaiņām Hatgalas iedzīvotāju skaits ievērojami samazinājās, bet pēdējos gados līdz ar tūrisma attīstību tas atkal aug. Šeit atrodas Huvsgula nacionālā parka administrācija.

## Ārējās saites
Juhans Andrē Forfangs

**Juhans Andrē Forfangs** (; dzimis  Trumsē) ir norvēģu tramplīnlēcējs,  čempions komandu sacensībās un sudraba medaļas ieguvējs lēcienos no parastā tramplīna, vairāku Pasaules čempionāta medaļu ieguvējs komandā.

## Karjera
Forfangs ir guvis panākumus junioru sacensībās. 2014. gada Pasaules čempionātā junioriem ieguva bronzas medaļu komandu sacensībās, bet pēc gada, kad Pasaules čempionāts junioriem risinājās Almati, ieguva divas zelta godalgas, uzvarot gan lēcienos no parastā tramplīna, gan komandu sacensībās. Pasaules kausa sacensībās debitēja 2014. gada decembrī Engelbergā. Pirmo reizi vietu uz goda pjedestāla izcīnīja 2015. gada februārī Vīkešunnā, kur ieguva trešo vietu lidojumos ar slēpēm. 2015. gadā pirmo reizi startēja arī Pasaules čempionātā, kas risinājās Fālunā, un sacensībās no lielā traplīna ieguva 18. vietu.  Titizē-Neištatē izcīnīja pirmo uzvaru Pasaules kausa posmos.

2017. gada Pasaules čempionātā Lahti ieguva sudraba medaļu komandu sacensībās. 2018. gada februārī Villinegenē viņš guva savu otro uzvaru Pasaules kausā. Piedalījies  Phjončhanā, izcīnīja sudraba medaļu lēcienos no parastā tramplīna un zeltu komandu sacensībās. 2018. gada 1. decembrī uzvarēja Pasaules kausa posmā Ņižņijtagilā.

2023. gada Pasaules čempionātā Planīcā izcīnīja divas sudraba medaļas komandu sacensībās — gan vīriešiem, gan jauktajās komandās. 2023.—2024. gada sezonā guva divas uzvaras Pasaules kausa posmos (Villingenē un Oslo). 2025. gada februārī Forfangs uzvarēja sacensībās Leikplesidā. Tā bija viņa sestā individuālā uzvara Pasaules kausā, bet, skaitot arī komandu sacensības, viņš izcīnīja 20. uzvaru un 50. pjedestālu karjerā. 2025. gada Pasaules čempionātā Tronheimā izcīnīja zeltu jaukto komandu sacensībās un bronzu vīriešu komandā.

Kopā ar Kristoferu Sundālu  izcīnīja bronzas medaļu komandu sacensībās, kas tika aizvadītas pēc *Super team* formāta ar diviem dalībniekiem komandā.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Višķu iela (Daugavpils)

**Višķu iela** ir iela Daugavpilī, Jaunbūves un Ķīmijas apkaimēs. Višķu iela sākas Jaunbūvē, krustojumā ar Andreja Pumpura un Mazo Viļņas ielu, ved austrumu virzienā un beidzas Ķīmiķu ciematā, savienojumā ar Jātnieku un Vaiņodes ielu. Višķu ielas posms starp Slāvu un Kastaņu ielu iezīme apkaimju robežu. Ielā ir daudzveidīga apbūve.

Višķu ielas kopējais garums ir 1930 metri. Visā garumā ielai ir asfalta segums, satiksmes kustība norit abos virzienos. Višķu iela ir pilsētas nozīmes maģistrālā iela. Pa Višķu ielu kursē 14., 19., 20., 24., 26., 30. un 38. maršruta autobusi.

Ielas sākotnējais nosaukums, tās vecākajā daļā (Jaunbūves apkaimē), bija **Spaskas iela** (). 1924. gada 14. jūlijā iela ieguva tagadējo nosaukumu **Višķu iela**, kas laika gaitā vairs nav mainījies.

## Ielu savienojumi
Višķu iela ir savienota ar šādām ielām:
* Andreja Pumpura iela / Mazā Viļņas iela
* Kauņas iela / Latgales iela (apļveida krustojums)
* Slāvu iela (T veida krustojums)
* Kastaņu iela (T veida krustojums)
* Šaurā iela (T veida krustojums)
* Smilškalna iela (T veida krustojums)
* Mendeļejeva iela
* *[[Cialkovska iela]]* (Cialkovska ielai šai vietā oficiāli nav nosaukuma)
* Jātnieku iela / Vaiņodes iela (Y veida krustojums)

## Ievērojamie objekti
274px|thumb|Dieva Žēlsirdības Romas katoļu baznīca
* Nr. 17 — AS “DITTON pievadķēžu rūpnīca”
* Nr. 36 — Daugavpils Dieva Žēlsirdības Romas katoļu baznīca (atvērta 2019. gadā)
* Pārnumuru ielas pusē, starp Mendeļejeva un Cialkovska ielu, atrodas Porohovkas parks.

## Atsauces
Olehs Doroščuks

**Olehs Doroščuks** (, dzimis 2001. gada 4. jūlijā Kropivinickā) ir ukraiņu augstlēcējs. Viņš izcīnīja bronzas medaļu 2024. gada Eiropas čempionātā vieglatlētikā un otro vietu 2024. gada Dimanta līgas finālposmā.

## Karjera
O. Doroščuks izcīnīja bronzas medaļu augstlēkšanā 2018. gada vasaras jaunatnes olimpiskajās spēlēs Buenosairesā 2018. gada oktobrī. 2019. gada Eiropas U20 čempionātā vieglatlētikā Borasā viņš finišēja otrais.

Minhenē notikušajā 2022. gada Eiropas čempionātā vieglatlētikā viņš ieguva ceturto vietu. 2022. gada septembrī Luckā izcīnīja Ukrainas valsts čempiona titulu augstlēkšanā.

2023. gada jūlijā Doroščuks izcīnīja sudrabu Eiropas U23 čempionātā vieglatlētikā Espo, dalot otro vietu ar tautieti Romānu Petruku. Viņš piedalījās 2023. gada pasaules čempionātā vieglatlētikā Budapeštā, kur kvalificējās finālam.

2024. gada februārī Kijivā O. Doroščuks izcīnīja Ukrainas valsts čempiona titulu telpās augstlēkšanā. Tajā mēnesī viņš Banka Bistricā sacensībās uzstādīja personīgo rekordu 2,30 m. 2024. gada martā Glāzgovā 2024. gada pasaules čempionātā vieglatlētikā telpās viņš finišēja ceturtais.

Sacenšoties 2024. gada Eiropas čempionātā vieglatlētikā Romā, Doroščuks izcīnīja bronzas medaļu augstlēkšanas sacensībās ar 2,26 metru lēcienu. Viņš piedalījās 2024. gada vasaras olimpiskajās spēlēs, kur kvalificējās finālam, kopvērtējumā ierindojoties sestajā vietā ar personīgo rekordu 2,31 metrs.

Ukrainas čempionātā telpās 2025. gada 22. februārī Kijivā viņš uzstādīja jaunu personīgo rekordu — 2,32 metri. 2025. gada Eiropas čempionātā telpās Apeldornā ar jaunu personisko rekordu un tobrīd labāko sezonas rezultātu pasaulē (2,34 m) izcīnīja zelta medaļu.

2026. gada Pasaules čempionātā telpās Toruņā ieguva zelta medaļu ar rezultātu 2,30 m.

## Atsauces

## Ārējās saites
Atentāts pret Donaldu Trampu Pensilvānijā

2024. gada 13. jūlijā Batlerā, Pensilvānijas štatā, notika atentāta mēģinājums pret bijušo ASV prezidentu Donaldu Trampu. Priekšvēlēšanu mītiņa laikā uzbrucējs, 20 gadus vecais Tomass Metjū Krukss no Betelpārkas atklāja uguni no blakus esošās ēkas jumta, ievainojot Trampu labajā ausī. Uzbrukuma laikā gāja bojā viens pasākuma apmeklētājs, bet divi citi tika smagi ievainoti. Slepenā dienesta aģenti uzbrucēju nošāva notikuma vietā.

Neskatoties uz gūto ievainojumu, Tramps turpināja savu kampaņu un 20. jūlijā piedalījās pirmajā publiskajā pasākumā pēc uzbrukuma.

Šis bija pirmais atentāts pret esošu vai bijušu ASV prezidentu kopš 1981. gada, kad tika smagi ievainots Ronalds Reigans.

## Reakcija
ASV prezidents Džo Baidens, kurš novembrī gaidāmajās prezidenta vēlēšanās gatavojās stāties pretī Trampam, notikušo stingri nosodīja un piebilda, ka Amerikā "nav vietas šādai vardarbībai". Baltais nams pavēstīja, ka Baidens pēc notikušā arī esot runājis ar Trampu un tā bijusi abu pirmā saruna pēc debatēm, kas notika pirms divām nedēļām.

Reaģējot uz notikušo, arī Latvijas Valsts prezidents Edgars Rinkēvičs ierakstījis sociālajā tīklā "X", ka ir šokēts par notikušo ar Trampu. "Politiskā vardarbība ir nepieņemama un nožēlojama," rakstīja Rinkēvičs, vēlot Trampam ātru atlabšanu.

Uzbrukumu nosodījuši daudzu pasaules valstu, tostarp Lielbritānijas, Izraēlas, Japānas vadītāji.

## Atsauces

## Ārējās saites
Ferola

**Ferola** (, , ) ir pilsēta Spānijas ziemeļrietumos, Galisijā, Atlantijas okeāna krastā. Tā atrodas Akoruņas provincē un ir nozīmīga osta un kuģubūves centrs. Ferola vēsturiski ir zināma kā viena no Spānijas Jūras spēku galvenajām bāzēm un tai ir stratēģiska loma reģiona aizsardzībā un jūrniecībā. Pilsētai ir bagāta vēsture, kas saistīta ar militāro arhitektūru, kuģu būvi un tirdzniecību. Mūsdienās Ferola ir arī tūrisma un kultūras centrs, piedāvājot apmeklētājiem vēsturiskus cietokšņus, muzejus un tradicionālo galisiešu kultūru.

## Vēsture
Ferolas teritorija bija apdzīvota jau senatnē, un arheoloģiskie izrakumi liecina par ķeltu un romiešu klātbūtni reģionā. Viduslaikos Ferola attīstījās kā neliels zvejnieku un tirgotāju ciems, kas piederēja dažādām feodālajām dzimtām. 9. un 10. gadsimtā reģionu bieži apdraudēja vikingu sirojumi, kas lika vietējiem iedzīvotājiem būvēt aizsardzības struktūras. Laika gaitā Ferola kļuva par nozīmīgu Galisijas ostu, veicinot reģiona tirdzniecību un ekonomisko attīstību.

Ferolas stratēģiskā atrašanās vieta pie Atlantijas okeāna kļuva par izšķirošu faktoru tās militārajai nozīmei. 16. un 17. gadsimtā Spānijas karaļa Felipes II valdīšanas laikā pilsētā tika izveidotas pirmās lielākās jūras spēku bāzes un kuģubūves darbnīcas. 18. gadsimtā, Spānijas karaļa Fernando VI un Karlosa III valdīšanas laikā, Ferola kļuva par vienu no svarīgākajiem Spānijas kara flotes centriem. Tika izveidoti jauni kuģubūvētavas kompleksi un ostas nocietinājumi, tostarp Sanfelipes, Lapalmas un Sanmartinjo cietokšņi, kas stiprināja pilsētas aizsardzību pret iespējamajiem iebrucējiem.

Ferola nozīmīgā militārā un stratēģiskā loma padarīja to par svarīgu pilsētu Spānijas vēsturē. Napoleona karu laikā (1808–1814) Ferola tika ieņemta franču spēku uzbrukuma rezultātā pēc Korunnas kaujas, kas ļāva viņiem iegūt kontroli pār svarīgu jūras bāzi un militārajiem resursiem. 19. gadsimtā Ferola turpināja attīstīties kā jūras spēku centrs, tomēr industrializācijas procesi un politiskās pārmaiņas ietekmēja tās ekonomiku. 20. gadsimtā Ferola ieņēma īpašu vietu Spānijas diktatora Fransisko Franko dzīvē, jo 1892. gadā viņš tur piedzima. Ferola 1938. gada septembrī tika oficiāli pārdēvēta par *El Ferrol del Caudillo* (*Caudillo* nozīmē ‘vadonis’). Šis nosaukums saglabājās līdz 1982. gada decembrim, kad pilsētas dome nolēma atgriezties pie sākotnējā nosaukuma. Ferola turpināja attīstīties kā nozīmīgs kuģubūves un ostas centrs.

## Atsauces

## Ārējās saites
Lauris Kaparkalējs

**Lauris Kaparkalējs** (dzimis  Madonā) ir latviešu distanču slēpotājs, ziemas olimpisko spēļu dalībnieks.

Viņa jaunākā māsa Linda Kaparkalēja arī ir distanču slēpotāja, brālis un māsa pārstāvēja Latviju .

## Karjera
L. Kaparkalējs piedalījās 2020. gada ziemas jaunatnes olimpiskajās spēlēs Lozannā. Labāko rezultātu sasniedza sprintā, ieņemot 47. vietu. 2021. gada Pasaules čempionātā junioriem Vuokati sprinta kvalifikācijā ieņēma 81. vietu, bet 10 km brīvā stila distancē ierindojās 62. vietā. 2021. gadā Oberstdorfā pirmo reizi startēja arī Pasaules čempionātā pieaugušajiem, sprintā ieņemot 101. vietu, bet 15 km distancē ar atsevišķu startu ierindojoties 97. vietā. Startēja arī stafetē, kur Latvijas komanda ieņēma 15. vietu.

2022. gada Pasaules čempionātā junioriem sprintā iekļuva ceturtdaļfinālā un ieņēma 16. vietu. Startēja arī 30 km brīvā stila distancē ar kopēju startu (41. vieta) un 10 km klasiskā stila distancē (75. vieta). 2022. gada Eiropas jaunatnes olimpiskajā festivālā Vuokati izcīnīja zelta medaļu sprintā.

Pasaules kausa sacensībās debitēja  Rukā, Somijā. 2023. gada Pasaules čempionātā junioriem Vistlerā sprintā klasiskajā stilā nespēja iekļūt ceturtdaļfinālā, kvalifikācijā uzrādot 39. rezultātu. 2023. gada Pasaules čempionātā Planīcā sprintā ierindojās 69. vietā, bet 15 km distancē brīvajā stilā bija 77. vietā. Kopā ar Raimo Vīgantu startēja komandu sprintā (17. vieta) un pārstāvēja Latvijas komandu vīriešu stafetē (14. vieta). 2024. gada februārī turpat Planīcā piedalījās Pasaules U-23 čempionātā, sprintā ieņēma 36. vietu, 20 km distancē ar kopēju startu 50. vietu un 10 km klasiskajā stilā ierindojās 59. vietā.

2024. gada septembrī ar panākumiem startējis Pasaules čempionātā rollerslēpošanā, kur kopā ar Raimo Vīgantu uzvarēja komandu sprinta sacensībās.  Davosā kļuva par pirmo Latvijas slēpotāju vīriešu konkurencē, kas iekļuvis sprinta sacensību ceturtdaļfinālā Pasaules kausa posmā, kur ieguva 23. vietu. 2024. gada nogalē pirmo reizi startēja *[[Tour de Ski]]* sacensībās. Viņš piedalījās pirmajos trīs posmos, labāko rezultātu sasniedzot sprintā (48. vieta).  Pasaules kausa posmā Šveicē vēlreiz iekļuva sprinta sacensību izslēgšanas cīņās un ieņēma 29. vietu. Tajās pašās sacensībās ceturtdaļfinālā iekļuva arī R. Vīgants, līdz ar to pirmo reizi labāko trīsdesmitniekā bija uzreiz divi Latvijas slēpotāji.

 Kaparkalējs sprinta kvalifikācijā ieņēma 57. vietu, bet 10 km distancē brīvajā stilā ar intervāla startu ierindojās 76. vietā. Startēja arī komandu sprintā kopā ar Niku Saulīti, kur neizdevās iekļūt finālā un kvalifikācijā ieņēma 17. vietu.

## Rezultāti

### Olimpiskās spēles

### Pasaules čempionāts

## Atsauces

## Ārējās saites
Ketrina Hāna

**Ketrina Marija Hāna** (; dzimusi ) ir amerikāņu aktrise.

Kļuvusi atpazīstama ar lomu *[[NBC]]* kriminālseriālā *[[Crossing Jordan]]* (2001—2007). Bijusi otrā plāna aktrise vairākās kinokomēdijās, tai skaitā "Kā zaudēt puisi 10 dienās" (2003), "Televīzijas dvēsele" (2004), "Pusbrāļi" (*Step Brothers*, 2008), "Mūsu stulbais brālis" (2011), "Milleru ģimenīte" (2013), "Voltera Mitija slepenā dzīve" (2013) un *[[Glass Onion: A Knives Out Mystery]]* (2022).

Piedalījusies arī filmās "Revolūcijas ceļš" (2008), *[[Afternoon Delight]]* (2013), "Šeit es tevi pametu" (*This Is Where I Leave You*, 2014), "Ciemos" (*The Visit*, 2015), "Kapteinis Fantastika" (2016), "Sliktās mammas" (2016), "Sliktās mammas 2" (2017), *[[Private Life]]* (2018). Par lomu seriālos *[[Transparent]]* (2014—2019), *[[WandaVision]]* (2021) un *[[Tiny Beautiful Things]]* (2023) nominēta ''Emmy'' balvai, bet par lomu seriālā *[[Agatha All Along]]* (2024) nominēta Zelta globusam.

## Ārējās saites
Dzavhanas aimaks

**Dzavhanas aimaks** () ir viens no Mongolijas aimakiem. Atrodas valsts ziemeļrietumos, robežojas ziemeļos ar Krievijas Tivas Republiku, austrumos — ar Huvsgula, Arhangaja un Bajanhongoras aimakiem, dienvidos — ar Gobi Altaja aimaku, bet rietumos — ar Hovdas un Uvsnūra aimakiem. Aimaka centrs un lielākā apdzīvotā vieta ir Uļastaja. Administratīvi iedalās 24 sumos. Nodēvēts pēc Dzavhanas upes, kas sākas Hangaja dienvidu nogāzē, bet plūst uz ziemeļrietumiem pa aimaka dienvidu robežu.

## Ģeogrāfija
Aimaka centrālā un austrumu daļa kalnaina, šeit paceļas Hangaja kalnu rietumu daļa ar grēdas augstāko virsotni Otgontengeru 4021 m vjl. Aimaka rietumu daļu aizņem Lielo Ezeru ieplaka piegulošais Mongolelsa smiltājs, bet ziemeļos iestiepjas Sajānu priekškalnes. Aimakā sākas Selengas satekupe Idera, kā arī Hjargasnūra pietekas Dzavhana un Hungī. Lielākais ezers ir Telmennūrs aimaka ziemeļdaļā. Daudz derīgo izrakteņu — izpētītas  dzelzsrūdas, alvas, zelta, vara, fosforītu, molibdena, dimantu u.c. atradnes. Aimaka austrumos Tarvagataja grēdā izveidots Tarvagataja nacionālais parks.

Dzavhanas aimakā ir viena no aukstākajām ziemas temperatūrām Mongolijā. Reizēm vasarā snieg. Tosoncengelā aimaka austrumos ir reģistrēta ziemas temperatūra līdz –52,9 °C. Šim apvidum pieder arī rekords par augstāko vidējo jūras līmeņa barometrisko spiedienu, kāds jebkad reģistrēts uz Zemes — 1085,7 hektopaskāli, mērot 2001. gada 19. decembrī.

## Atsauces

## Ārējās saites
Hāna (uzvārds)

**Hāna** ir vācu cilmes uzvārds. Cilvēki ar šo uzvārdu:
* Anna Hāna (*Anna Hahn*; 1976) — Latvijā dzimusi ASV šahiste, starptautiskā meistare;
* Čaka Hāna (*Chaka Khan*; 1953) — amerikāņu dziedātāja un dziesmu tekstu autore;
* Ketrina Hāna (*Kathryn Hahn*; 1973) — amerikāņu aktrise.

## Skatīt arī
* Hāna
* Hāni
* Hāns
Dzavhana

**Dzavhana** () ir upe Mongolijā, valsts rietumdaļas lielākā upe. Sākas no Hangaja dienvidrietumos, satekot Bujantai un Šarusai. Augštecē plūst dienvidu virzienā pa šauru ieleju. Noplūstot starpkalnu ieplakā, pagriežas uz rietumiem. Šeit 2001.—2008. gadā uzbūvēta valsts otra lielākā — Taiširas hidroelektrostacija ar 11 MW jaudu. Tālāk upe plūst ziemeļrietumu—ziemeļu virzienā cauri Mongolelsa smiltājiem pa plašu ieleju, veidojot daudzas attekas un salas. Ietek Airagnūra ezerā, veidojot plašu, sazarotu deltu. Airagnūrs ar caurteci ir savienots ar Hjargasnūra ezeru. Lielākā upes pieteka ir Bogda. Pie augsta ūdens līmeņa uz Dzavhanu pa Tēlīngolu notek Hovdas upes un Harusnūra un Harnūra ezeru ūdeņi. Krastos nav lielu apdzīvoto vietu, lielākā ir Taiširas enerģētiķu ciemats.

## Atsauces

## Ārējās saites
Pēdējā šovmeitene

**"Pēdējā šovmeitene"** () ir 2024. gada ASV drāmas filma, kuras režisore ir Džia Kopola. Filmā galvenās lomas atveido Pamela Andersone, Kīrnana Šipka, Brenda Songa, Billija Lurda, Deivs Batista un Džeimija Lī Kērtisa.

Filma stāsta par pusmūža dejotāju no Lasvegasas, kuras nākotne kļūst neskaidra pēc tam, kad atceļ šovu, kurā viņa uzstājās trīs desmitgades.

Filmas "Pēdējā šovmeitene" pirmizrāde notika  Toronto Starptautiskajā kinofestivālā. Filma saņēma galvenokārt pozitīvu kritiķu novērtējumu, īpaši izceļot Andersones aktierspēli. 82. Zelta globusa balvu ceremonijā filmu nominēja kategorijās "Labākā aktrise drāmas filmā" (Andersone) un "Labākā oriģināldziesma". 78. BAFTA kino balvu ceremonijā Kērtisu nominēja kategorijā "Labākā aktrise otrā plāna lomā".

## Atsauces

## Ārējās saites
Dārijs II

**Dārijs II** (, *Dārayava(h)uš*), pazīstams arī kā *Ochos*, bija Ahemenīdu impērijas valdnieks no 424./423. gada p.m.ē. līdz 404. gadam p.m.ē.

Peloponēsas kara (431.—404. p.m.ē) laikā Dārijs II finansiāli atbalstīja Spartas vadītās Peloponēsas līgas uzvaru pār Atēnu vadīto Dēlas savienību.

Darijam II bija jācīnās pret mīdiešiem un pret sacelšanos Līdijas un Ēģiptes satrapijās, kas panāca daļēju autonomiju no Persijas.
Jasmi Joensū

**Jasmi Joensū** (; dzimusi ) ir somu distanču slēpotāja.

## Karjera
Pasaules kausa sacensībās debitēja  Lahti, 17 gadu vecumā. Nākamais starts Pasaules kausā bija tikai 2019. gada novembrī. Pasaules čempionātā pirmo reizi piedalījās 2021. gadā Oberstdorfā un kopā ar Johannu Matintalo, Rītu Līsu Roponenu un Kristu Permekoski izcīnīja bronzas medaļu sieviešu stafetē. Piedalījās  Pekinā, startēja tikai sprintā, kur iekļuva ceturtdaļfinālā un ieņēma 27. vietu.

 Toblahā pirmo reizi izcīnīja vietu uz goda pjedestāla Pasaules kausa posmos. Viņa ieguva otro vietu sprintā *[[Tour de Ski]]* daudzdienu sacensību pirmajā posmā.  pirmo reizi uzvarēja komandu sprintā, startējot kopā ar Kertu Niskanenu. Tā bija Somijas pirmā uzvara šajā disciplīnā kopš 2013. gada decembra.

2024.—2025. gada sezonā Joensū uzvarēja Pasaules kausa sprinta ieskaites kopvērtējumā, lai gan neguva uzvaru nevienā no atsevišķiem posmiem. Pirmo uzvaru karjerā Pasaules kausa posmā izcīnīja .  ieguva bronzas medaļu satafetē, bet individuāli startēja tikai sprintā, kur netika tālāk par ceturtdaļfinālu un ierindojās 14. vietā.

## Rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites
Red Sebastian

**Seppe Gvido Ivonns Herremans** (; dzimis ), profesionāli pazīstams kā ***Red Sebastian***, ir beļģu dziedātājs un dziesmu autors. Viņš 2025. gada Eirovīzijas dziesmu konkursā pārstāvēs Beļģiju ar dziesmu "Strobe Lights".

## Karjera
Seppe piedzima 1999. gada 13. maijā Beļģijas piekrastes pilsētā Ostendē. 2013. gadā viņš četrpadsmit gadu vecumā piedalījās televīzijas šovā Belgium's Got Talent otrajā sezonā flāmu televīzijas kanālā VTM. Ar amerikāņu dziedātājas Kristīnas Agileras dziesmu "Ain't No Other Man" viņš iekļuva finālā. Pēc vidusskolas Herremans studēja dziedāšanu Karaliskajā mākslas akadēmijā (KASK) Gentē. Tur viņu vēl starp citiem mācīja flāmu dziedātājs Stefs Kārs. Herremans arī spēlē klavieres kopš deviņu gadu vecuma.

2019. gadā viņš turpināja savu karjeru, izmantojot pseidonīmu *Red Sebastian*, veidojot pseidonīmu viņš iedvesmojis no dziedošā sarkanā krabja Sebastiana no 1989. gada Disneja filmas "Mazā nāriņa". Bērnībā Herremans bija liels filmas fans. Savu debijas albumu ar nosaukumu "You" viņš izdeva 2021. gadā ar singlu "Embrace Me" priekšgalā. 2024. gadā viņš piedalījās VTM talantu TV šovā *Sing Again*, kur iekļuva finālā.

2025. gadā Herremans parakstīja līgumu ar ierakstu kompāniju *CNR Records*. Viņš bija viens no astoņiem televīzijas kanāla VRT 1 rīkotā televīzijas konkursa *[[Eurosong 2025]]* finālistiem ar savu dziesmu "Strobe Lights". Tas ir viņa veltījums Beļģijas reiva kultūrai. Viņš kļuva par galīgo uzvarētāju ar 423 punktiem, tādējādi iegūstot tiesības pārstāvēt Beļģiju 2025. gada Eirovīzijas dziesmu konkursā .

## Diskogrāfija

### Albumi

### EP

### Singli

## Atsauces
Volvo sala

**Volvo sala** () ir neliela mākslīga sala, kas atrodas applūdušā karjerā netālu no Otavas, Ilinoisas štatā, Amerikas Savienotajās Valstīs. Sala ievērojama ar savu vienīgo iemītnieku: 2001. gada *[[Volvo Cars|Volvo]] S80* sedanu, kas arī devis tai nosaukumu. Kopš tā novietošanas 2012. gada janvārī, transportlīdzeklis kļuvis kā atpazīstams orientieris šajā apgabalā.

## Vēsture
Volvo salas izveides ideja piederēja Skotam Menam, Otavas iedzīvotājam un divu vietējo auto remonta darbnīcu īpašniekam. Apkārtējā teritorija sākotnēji bija pamests atklātais karjers, kas vēlāk piepildījās ar aptuveni 12 metrus dziļu ūdeni, izveidojot ūdenstilpi. 2012. gada sākumā Mens nolēma novietot Volvo uz pussalas, kas izvirzījās ezerā. Izmantojot evakuatoru, automašīna tika nogādāta līdz sauszemes gala punktam. Pēc tam ar ekskavatoru tika noņemta zemes savienojuma daļa, padarot transportlīdzekli par vienīgo iemītnieku uz savas mazās salas.

Sākotnēji Mens apsvēra iespēju rīkot konkursu, aicinot cilvēkus uzminēt, kā automašīna tika novietota uz salas. Tomēr drošības apsvērumu dēļ, īpaši, bažās par to, ka kāds varētu mēģināt nokļūt uz salas, šķērsojot dziļo ūdeni, viņš atteicās no šīs idejas. Neskatoties uz to, viņš tomēr nolēma novietot automašīnu tur vienkārši izklaides pēc, cerot, ka tā piesaistīs apmeklētājus viņa darbnīcai.

## Publiskā pieņemšana
Gadu gaitā Volvo sala kļuvusi par ievērojamu tūrisma objektu. Kopš 2015. gada tā ir redzama *[[Google Maps]]* un *[[Street View]]*, kas veicinājis pieaugošu interesi un apmeklētāju skaitu, kuri aizrāvušies ar tās unikālo izskatu. Saskaņā ar jaunākajiem vērtējumiem šī vieta *Google* saņēmusi 4,9 zvaigžņu novērtējumu, balstoties uz vairāk nekā 300 atsauksmēm. Apmeklētāji bieži to raksturo kā "majestātisku" un "izcilu tūrisma objektu".

## Pašreizējais statuss
Neskatoties uz vairāk nekā desmit gadus ilgo pakļautību dabas apstākļiem, 2001. gada *Volvo S80* joprojām atrodas uz salas un izskatās salīdzinoši neskarts. Pašlaik nav plānu noņemt transportlīdzekli vai mainīt salas izskatu.

## Atsauces
Cēsu iela (Daugavpils)

**Cēsu iela** ir iela Daugavpilī, Ezermalas un Viduspoguļankas apkaimēs. Tā sākas apļveida krustojumā ar Vidzemes un Latgales ielu, ved rietumu, ziemeļrietumu un ziemeļu virzienā un beidzas krustojumā ar Liliju ielu.

Cēsu ielas garums ir aptuveni 3350 metri. Pa ielu kursē 13., 13A., 14. un 24. maršruta autobusi.

Posmā no ielas sākuma līdz pirmajam sazarojumam ar Odu ielu, kā arī no otrā sazarojuma ar Odu ielu līdz krustojumam ar Liepziedu ielu, Cēsu iela ir pilsētas nozīmes maģistrālā iela. Posmā starp diviem savienojumiem ar Odu ielu maģistrālā iela ir Odu iela, bet Cēsu iela izskatās kā lauku ceļš bez seguma. No Liepziedu līdz Liliju ielai Cēsu iela ir vietējas nozīmes iela ar asfalta segumu un divvirzienu kustību, pa vienu joslu katrā virzienā.

Cēsu iela ir šīs ielas vienīgais nosaukums, kas piešķirts 1957. gadā.

## Ievērojami objekti
* Nr. 20 — bijušās Mežciema arodskolas ēkas (pašlaik stāv pamestas).
* Blakus Cēsu ielai atrodas dzelzceļa postenis 387. kilometrs.

## Ielu savienojumi
Cēsu iela ir savienota ar šādām ielām:
* Vidzemes iela / Latgales iela (apļveida krustojums)
* Odu iela (divas reizes)
* Krasta iela (savienojums ar Cēsu ielas atzarojumu)
* Motoru iela (savienojums ar Motoru ielas atzarojumu)
* Liepziedu iela (T veida krustojums)
* Liliju iela (divi T veida krustojumi)

## Atsauces
Mongolelss

**Mongolelss** ( — ‘mongoļu smiltis’) ir plašs smiltājs Mongolijas rietumos, administratīvi ietilpst Dzavhanas, Gobi Altaja un Hovdas aimakos. Smiltājs stiepjas 330 km garumā starp Lielo ezeru ieplaku rietumos un Hangaju austrumos un ir lielākais valstī. Gar Mongolelsa austrumu malu plūst Dzavhanas upe, kas plašajā ielejā sadalās daudzās attekas un nelielus ezeriņus, veidojot unikālu dabas ainavu. Valda kontinentāls klimats ar vidējo temperatūru  janvārī un  jūlijā, un gada vidējo nokrišņu daudzumu . 2010. gadā smiltājam  platībā piešķirts dabas pieminekļa statuss.

## Atsauces

## Ārējās saites
Ziferblat

***Ziferblat*** () ir ukraiņu mūzikas grupa, kuras sastāvā ir vokālists Daņiils Leščinskis, ģitārists Valentins Leščinskis un bundzinieks Fedirs Hodakovs. Grupa pārstāvēja Ukrainu 2025. gada Eirovīzijas dziesmu konkursā ar dziesmu *Bird of Pray*.

## Karjera
Grupa dibināta 2015. gadā. Viņu pirmais EP *Kinoseans* tika izdots 2017. gada decembrī. 2019. gadā grupa izdeva singlu *Vnochi* un piedalījās TV šovā X Faktors, kurā izpildīja iepriekšminēto singlu.

2022. gadā *Ziferblat* prezentēja mūzikas videoklipu dziesmai *Zemlya*. Tā paša gada oktobrī tika paziņots, ka grupa iekļuva *Vidbir 2023*, Ukrainas 2023. gada Eirovīzijas dziesmu konkursa nacionālās atlases garajā sarakstā, bet neiekļuva īsajā sarakstā. Novembrī viņi izdeva singlu *Dlya choho ty pryyshla*, otro no gaidāmā albuma *Peretvorennya*. 2023. gada februārī viņi izdeva savu trešo un pēdējo singlu no albuma *Dysko-Fanko Terapiya*. Pats albums tika izdots 2023. gada 7. aprīlī un prezentēts solokoncertā 22. aprīlī. Albums sastāv no 13 dziesmām, kas pārsvarā rakstītas laika posmā no 2019. līdz 2020. gadam. Tā paša gada septembrī *Ziferblat* ieguva *Muzvar Awards* balvu kategorijā "Labākie jaunie mākslinieki alternatīvajā mūzikā".

2024. gadā grupa ar dziesmu *Place I Call Home* iekļuva Ukrainas 2024. gada Eirovīzijas dziesmu konkursa nacionālās atlases *Vidbir 2024* finālā. *Ziferblat* kopvērtējumā ieņēma otro vietu, saņemot 11 punktus no žūrijas un astoņus punktus no skatītājiem.

2025. gada 8. februārī grupa ar trešo mēģinājumu uzvarēja Eirovīzijas atlasē *Vidbir 2025* tādējādi iegūstot tiesības pārstāvēt Ukrainu 2025. gada Eirovīzijas dziesmu konkursā ar dziesmu *Bird of Pray*, kas notika Bāzelē, Šveicē.

## Diskogrāfija

### Albumi

* 2023 — *Peretvorennya*

### EP

* 2017 — *Kinoseans*

### Singli

* 2019 — *Vnoči*
* 2022 — *Zemļa*
* 2022 — *Dlya choho ty pryyshla*
* 2023 — *Dysko-Fanko Terapiya*
* 2023 — *Place I Call Home*
* 2024 — *Litaky*
* 2024 — *Druh*
* 2024 — *Doteper i nazavzhdy*
* 2025 — *Bird of Pray*

## Atsauces

## Ārējās saites